# Apostol Andrej

### Iz Wikipedije, proste enciklopedije

Mučeništvo svetega Andreja, rokopis Les Très Riches Heures
Za druge pomene glej Sveti Andrej (razločitev).

Apostol Andrej je bil prvi od dvanajstih Jezusovih apostolov in velja za pomembnega krščanskega svetnika. * Betsajda ob Galilejskem jezeru; + 30. november ?, Patras, Grčija

Apostol Andrej, ukrajinska ikona

Andrej je bil po krščanskem izročilu starejši brat apostola Petra in prvi od učencev, ki jih je Jezus osebno poklical k sodelovanju. Njegovo pravo (hebrejsko ali aramejsko) ime ni znano, "Andrej" je verjetno grški prevod njegovega imena ali pa morda njegov vzdevek (grško: Ανδρέας [Andreas] = "Možati"; iz besede ανδρος [andros] = mož, moški). Zlasti v pravoslavju ga imenujejo tudi Andrej Prvopoklicani (grško: Ανδρέας Πρωτόκλητος [Andreas Protokletos]).

Andrej je živel v Kafarnaumu ob Genezareškem jezeru, po poklicu je bil ribič, v verskem pogledu pa je bil učenec Janeza Krstnika. V evangelijih pogosto nastopa v dogodkih, ko je Jezusu zelo blizu. Prvi tak dogodek je Jezusov krst, ko sta se Andrej in Janez Evangelist odločila, da postaneta Jezusova učenca, Andrej pa je povabil zraven še svojega brata Simona, pozneje imenovanega Peter (glej Jn 1,29-34).

Po Jezusovi smrti Andrej ne nastopa več pogosto v Svetemm pismu, iz drugih virov (Evzebij Cezarejski) pa se da sklepati, da je poučeval po Mali Aziji in ob Črnem morju. Po nekaterih virih je prišel celo do Volge. To je razlog, da ga štejejo za glavnega zaščitnika Rusije, Ukrajine in Romunije.

Njegovo smrt omenja spis z naslovom Trpljenje (Passio), ki navaja, da so ga v grškem mestu Patras križali na križu v obliki črke X. Tak križ se po njem imenuje "Andrejev križ". Že od prvih stoletij se njegov god praznuje 30. novembra (po katoliškem in po pravoslavnem koledarju), zato lahko sklepamo, da je to verjetno dan njegove smrti.

Cerkev svetega Andreja, Patras, Grčija

Po Andrejevi smrti so njegove relikvije odnesli v Carigrad. Od tam so njegovo glavo leta 1462 prenesli v Rim, papež Pavel VI. pa jo je leta 1964 vrnil grški pravoslavni Cerkvi. Od takrat so njegove glavne relikvije spravljene v Patrasu v cerkvi, ki nosi njegovo ime.

p • p • u
Apostoli Jezusa Kristusa
Dvanajsteri: Simon Peter · Andrej · Jakob Veliki · Janez · Filip · Matej · Jernej (Bartolomej)
Tomaž · Jakob Mlajši · Simon Gorečnik · Juda Tadej · Juda Iškarijot (odpadel)
Naslednik Jude Iškarijota: Matija
Drugi: Andronik · Barnaba · Jakob Pravični · Junija · Luka · Marko · Pavel
Vzpostavljeno iz »http://sl.wikipedia.org../../../a/p/o/Apostol_Andrej_ceed.html«

Kategorije: Svetniki | Apostoli | Rojeni v 1. stoletju pr. n. št. | Umrli v 1. stoletju n. št.

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- العربية
- Български
- Català
- Česky
- Deutsch
- Ελληνικά
- English
- Esperanto
- Español
- Eesti
- Suomi
- Français
- Gaeilge
- Hrvatski
- Bahasa Indonesia
- Italiano
- 日本語
- ქართული
- 한국어
- Lietuvių
- Nederlands
- Polski
- Português
- Română
- Русский
- Simple English
- Slovenčina
- Shqip
- Српски / Srpski
- Svenska
- Українська
- Wollof
- 中文